CELEX: 32022D0507
Language: lt
Date: 1648512000000
Title: Komisijos sprendimas (ES) 2022/507 2022 m. kovo 29 d. kuriuo patvirtinamas Airijos dalyvavimas įgyvendinant Europos Parlamento ir Tarybos reglamentą (ES) 2021/1147, kuriuo nustatomas Prieglobsčio, migracijos ir integracijos fondas

2022 3 30   
               
               
                  LT
               
               
                  Europos Sąjungos oficialusis leidinys
               
               
                  L 102/33
               
            
         KOMISIJOS SPRENDIMAS (ES) 2022/507
         2022 m. kovo 29 d.
         kuriuo patvirtinamas Airijos dalyvavimas įgyvendinant Europos Parlamento ir Tarybos reglamentą (ES) 2021/1147, kuriuo nustatomas Prieglobsčio, migracijos ir integracijos fondas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į prie Europos Sąjungos sutarties ir Sutarties dėl Europos Sąjungos veikimo pridėtą Protokolą Nr. 21 dėl Jungtinės Karalystės ir Airijos pozicijos dėl laisvės, saugumo ir teisingumo erdvės, ypač į jo 4 straipsnį,
         atsižvelgdama į Airijos pranešimą apie pageidavimą priimti 2021 m. liepos 7 d. Europos Parlamento ir Tarybos reglamentą (ES) 2021/1147, kuriuo nustatomas Prieglobsčio, migracijos ir integracijos fondas (1), ir jo laikytis,
         kadangi:
         
                     (1)
                  
                  
                     2022 m. vasario 7 d. raštu Airija pagal Protokolo Nr. 21 4 straipsnį oficialiai pranešė apie savo pageidavimą priimti Reglamentą (ES) 2021/1147 ir jo laikytis;
                  
               
                     (2)
                  
                  
                     Airijos dalyvavimui įgyvendinant Reglamentą (ES) 2021/1147 nėra nustatyta jokių sąlygų;
                  
               
                     (3)
                  
                  
                     todėl, laikydamasi Sutarties 331 straipsnio 1 dalyje nustatytos procedūros, Komisija turėtų patvirtinti Airijos dalyvavimą įgyvendinant Reglamentą (ES) 2021/1147,
                  
               PRIĖMĖ ŠĮ SPRENDIMĄ:
         
            1 straipsnis
            
               1.   Patvirtinamas Airijos dalyvavimas įgyvendinant Reglamentą (ES) 2021/1147.
            
            
               2.   Reglamentas (ES) 2021/1147 pagal šį sprendimą Airijai taikomas nuo 2022 m. vasario 7 d.
            
         
         
            2 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Priimta Briuselyje 2022 m. kovo 29 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 251, 2021 7 15, p. 1.